مشهور رسام لئوناردو دا وینچی‌نین "کیشی مونا لیزا" کیمی تانینمیش "سالواتور موندی" آدلی اثری حراجدا ساتیلا‌جاق.
کریستین حراج ائوی، دا وینچی‌نین "سالواتور موندی" آدلی پورتره اثری‌نین تخمینی اولا‌راق 100 میلیون دو‌لاردان حراجا چیخاریلاجاغینی آچیقلادی.
رسم‌ین هنگ کنگ، سان فرانسیکو، لندن و نیویورک سرگی‌لرینده نوماییش ائتدیریله‌جگینی اعلان ائدن حراج ائوی اثری نوامبر آیی‌نین اورتاسیندا ساتا‌جاق.
دا وینچی 1500-جو ایله مخصوص رسمده یاغلی بویاقلا ماوی و قیرمیزی خالات ایچینده الینده کریستال کوره توتان حضرت عیسی-نی تصویر ائدیب.
حراج ائوی اثری ساتیشا چیخارانین شخصیتی باره‌ده معلومات وئرمه‌ییب، آنجاق آوروپا‌لی اؤزل کلکسیوانچو اولدوغونو بیلدیریب.
